Zápisnica zo schôdze chovateľskej komisie KCHČSV SR

Šurany, 5.4.2014

Prítomní:

Janka Tarkaničová

Alexandra Záhradníková

Mária Kajanovičová

Oskár Dóra

Štefan Malík

Program:

1. Návrh penalizácie indexov (návrh KCHČSV ČR, v prílohe)
2. Rozdelenie úloh členov komisie
3. Pozmenenie pripúšťacieho povolenia/prihlášky na zápis šteniat
4. Obsah bonitačnej karty- tabuľky hodnotenia
5. Rozpočet CHK
6. Metodika hodnotenia pováh (návrh v prílohe)
7. Návrh penalizácie indexov

CHK sa neprikláňa k penalizácii indexov navrhnutým spôsobom. Je nevyhnutné štatisticky spracovať indexy súčasnej populácie v ČSV v SR a následne podľa výsledkov navrhnúť a uviesť tento spôsob penalizácie do praxe.

1. CHK navrhuje výboru rozdelenie členov CHK na aktívnych a neaktívnych. Cieľovými oblasťami, ktoré bude CHK sledovať sú RTG, natalita a mortalita šteniat, indexy a povahy, čo však bude možné až po spustení klubovej databázy.
2. CHK sa uzniesla, že na zápis šteniat sa bude používať prihláška vydaná SPZ (prístupná online na stránke SPZ). Pripúšťacie povolenie sa bude používať klubové (po úpravách sa jeho nová verzia predloží výboru na schválenie ).
3. Tabuľka bonitačných hodnotení sa zverejní, spísaním a úpravou je poverená Janka Tarkaničová. Cieľom je sprehľadnenie hodnotení pre chovateľskú verejnosť.
4. CHK navrhuje výboru preplácanie cestovných nákladov na km členom CHK spojených s výkonom ich špecializácie – kontrolami vrhov, vzhľadom na nutnosť cestovania neraz na značné vzdialenosti. Klub by mal hradiť rozdiel medzi prijatými platbami a skutočnými nákladmi na kontrolu vrhu, ktoré poradca chovu predloží. V iných oblastiach financovania CHK nepožaduje zmeny.
5. CHK súhlasí s hodnotením podľa bodov 1 a 2, okrem časti uvedenej v bode 2. a) „..*kde jedna s týchto osôb vykoná kontrolu mikročipu prípadne tetovacieho čísla výsledok oznámi členovi bonitačnej komisie.“* Skúška v skupinke osôb by mala prebehnúť bez kontroly mikročipu, tetovania a bez akéhokoľvek fyzického kontaktu cudzej osoby s posudzovaným psom.

K bodu 2. b) je nutné uviesť, že musí ísť o civilný (tzn. svojou povahou a vykonaním čo možno najbližší realite ) nie „cvičákový“ útok ( príliš afektovaný a sprevádzaný typickými tréningovými pohybmi a zvukmi ako prikŕčanie, zakrádanie a uskakovanie figuranta s nepretržitým očným kontaktom, vydávanie pazvukov ).

K bodu 2. d) CHK jednoznačne navrhuje, aby posudzovanie reakcie na streľbu prebiehalo zvlášť, nie v rámci hodnotenia povahy ( pred alebo po posudzovaní ).

Vypracovala

M. Kajanovičová